PMIndiaData/PMIndiaSum huggingface dataset:
তরুণ বিজ্ঞানীদের জন্য ডিআরডিও-র পাঁচটি পরীক্ষাগার জাতির উদ্দেশে উৎসর্গ করবেন প্রধানমন্ত্রী

প্রতিরক্ষা ক্ষেত্রে দেশে গবেষণামূলক কাজকর্ম আরও বাড়াতে প্রধানমন্ত্রী শ্রী নরেন্দ্র মোদী আগামী বৃহস্পতিবার তরুণ বিজ্ঞানীদের জন্য ডিআরডিও-র পাঁচটি পরীক্ষাগার জাতির উদ্দেশে উৎসর্গ করবেন। প্রতিরক্ষা গবেষণা ও উন্নয়ন সংস্হার (ডিআরডিও) বেঙ্গালুরুতে গড়ে ওঠা অ্যারোনটিক্যাল ডেভেলপমেন্ট প্রতিষ্ঠানে আয়োজিত এক অনুষ্ঠানে শ্রী মোদী এই পরীক্ষাগারগুলি জাতির উদ্দেশে উৎসর্গ করবেন। এই উপলক্ষ্যে তিনি ফলকের আবরণ উন্মোচন এবং বিজ্ঞানীদের উদ্দেশে ভাষণ দেবেন। এক প্রদর্শনীতে ডিআরডিও-র উৎপাদিত সৃজনশীল কিছু সামগ্রী প্রধানমন্ত্রীকে দেখানো হবে। কর্ণাটকের মুখ্যমন্ত্রী শ্রী বিএস ইয়েদুরিয়াপ্পা এবং ডিআরডিও-র চেয়ারম্যান ডঃ জি সতীশ রেড্ডিও উপস্হিত থাকবেন। উল্লেখ করা যেতে পারে ২০১৪তে ডিআরডিও পুরস্কার প্রদানের পর বিজ্ঞানী, প্রতিরক্ষা বিশেষজ্ঞ, সেনাবাহিনীর উচ্চপদস্হ আধিকারিকদের এক সমাবেশে ভাষণ দিতে গিয়ে প্রধানমন্ত্রী তরুণ বিজ্ঞানীদের সৃজনশীল উদ্ভাবনমূলক কাজে সহায়তা করতে ডিআরডিও-র পাঁচটি পরীক্ষাগারকে চিহ্নিত করার প্রস্তাব দিয়েছিলেন। প্রতিরক্ষা গবেষণা সংক্রান্ত কাজকর্মে আরও বেশি করে তরুণদের সামিল করার পরামর্শ দিয়ে প্রধানমন্ত্রী প্রতিরক্ষা গবেষণা ক্ষেত্রে বিশ্বের অগ্রণী প্রযুক্তিগত দেশ হয়ে ওঠার লক্ষ্যে যাবতীয় প্রয়াস গ্রহণের আহ্বান জানিয়েছিলেন।
প্রথাগত ও বিকল্প চিকিৎসা পদ্ধতি ক্ষেত্রেভারত-জার্মানি সহযোগিতা  :  অনুমোদন কেন্দ্রীয় মন্ত্রিসভার

বিকল্প চিকিৎসা পদ্ধতি ক্ষেত্রে পরস্পরের সঙ্গে সহযোগিতার সম্পর্কে যুক্তহতে চলেছে ভারত ও জার্মানি। বুধবার এখানে প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত কেন্দ্রীয় মন্ত্রিসভার এক বৈঠকে এ সম্পর্কিত একটি ঘোষণাপত্রেরখসড়ায় অনুমোদন দেওয়া হয়। ঘোষণাপত্রটি স্বাক্ষরিত হলে প্রথাগত এবং বিকল্প চিকিৎসা পদ্ধতি ক্ষেত্রেভারত ও জার্মানির মধ্যে দ্বিপাক্ষিক সহযোগিতার বিশেষ প্রসার ঘটবে। বিকল্প চিকিৎসাপদ্ধতি সম্পর্কিত গবেষণা, প্রশিক্ষণ এবং বৈজ্ঞানিক দক্ষতা ও ক্ষমতা বৃদ্ধির কাজেআরও বেশি করে আগ্রহী হয়ে উঠবে এই দুটি দেশ। এর ফলে, আয়ূষ ক্ষেত্রটিতেকর্মসংস্থানের সুযোগ সৃষ্টির বিষয়টিও বিশেষভাবে উৎসাহিত হবে বলে মনে করা হচ্ছে। প্রসঙ্গত উল্লেখ্য, প্রথাগত চিকিৎসার ক্ষেত্রে ভারতের যথেষ্ট সুনাম ওসম্ভাবনা রয়েছে। অন্যদিকে, এই বিশেষ চিকিৎসা পদ্ধতিতে ক্রমশ আগ্রহী হয়ে উঠছেজার্মানি। তাই, জার্মানি ছাড়াও চিন, মালয়েশিয়া, ত্রিনিদাদ ও টোবাগো, হাঙ্গেরি,বাংলাদেশ, নেপাল, মরিশাস, মঙ্গোলিয়া এবং মায়ানমারের সঙ্গেও বিকল্প চিকিৎসা পদ্ধতিসম্পর্কে সহযোগিতার সম্পর্ক গড়ে তুলছে ভারত। কেন্দ্রীয় আয়ূষ মন্ত্রকের পক্ষ থেকেজার্মানিতে আয়ুর্বেদের ব্যাপক প্রসারের লক্ষ্যে বেশ কিছু উল্লেখযোগ্য পদক্ষেপগ্রহণ করা হয়েছে বার্লিনের ভারতীয় দূতাবাসের সক্রিয় উদ্যোগ ও সহযোগিতায়।
জাতীয় ক্রীড়া দিবসে খেলোয়াড়দের অভিনন্দন প্রধানমন্ত্রীর

নয়াদিল্লি, ২৯ আগস্ট ২০২২ জাতীয় ক্রীড়া দিবসে খেলোয়াড়দের অভিনন্দিত করলেন প্রধানমন্ত্রী শ্রী নরেন্দ্র মোদী। ভারতের কিংবদন্তী হকি খেলোয়াড় মেজর ধ্যানচাঁদের জন্মবার্ষিকী উপলক্ষে তাঁর প্রতি শ্রদ্ধাও নিবেদন করেন প্রধানমন্ত্রী। এক ট্যুইট বার্তায় শ্রী মোদী বলেছেন, “জাতীয় ক্রীড়া দিবসে অভিনন্দন জানাই। মেজর ধ্যানচাঁদজির জন্মবার্ষিকীতে জানাই শ্রদ্ধা। সাম্প্রতিক বছরগুলি ক্রীড়া জগতের পক্ষে ভালো ফলদায়ক। এই ধারা অব্যাহত থাকুক। ভারতের সর্বত্র খেলাধুলা আরও জনপ্রিয় হয়ে উঠুক এই কামনা জানাই।”
মুম্বাইয়ের চৈত্য ভূমিতে ডঃ বাবাসাহেব আম্বেদকর’;কে শ্রদ্ধা প্রধানমন্ত্রীর

প্রধানমন্ত্রী শ্রী নরেন্দ্র মোদী রবিবার মুম্বাই সফর করেন। তিনি মুম্বাইয়ের চৈত্য ভূমিতে ভারতরত্ন ডঃ বাবাসাহেব আম্বেদকর’;কে শ্রদ্ধা জানান। এরপর, তিনি মুম্বাইয়ের ইন্দু মিল্স কম্পাউন্ডে ডঃ বাবাসাহেব আম্বেদকর সৌধের শিলান্যাস উপলক্ষে একটি ফলকের আবরণ উন্মোচন করেন। প্রধানমন্ত্রী মুম্বাইয়ের জওহরলাল নেহরু বন্দরের চতুর্থ কন্টেনার টার্মিনালের ভিত্তিপ্রস্তর স্থাপন উপলক্ষে একটি ফলকের আবরণ উন্মোচন করেন। পরে,এক জনসভায় প্রধানমন্ত্রী দুটি মেট্রোরেল করিডর নির্মাণের শিলান্যাসের জন্য একটি ফলকের আবরণ উন্মোচন করেন। জনসভায় ভাষণ দিতে গিয়ে প্রধানমন্ত্রী দেশের সেবায় ডঃ বাবাসাহেব আম্বেদকরের অবদানের কথা স্মরণ করেন। তিনি বলেন, ইন্দু মিল্স কম্পাউন্ডে বিশ্বমানের একটি সৌধ গড়ে তোলা হবে এবং এটি নির্মাণে মহারাষ্ট্রের সমস্ত গ্রামের মানুষকে সামিল করা হবে। ডঃ আম্বেদকরের অবদান সম্পর্কে জনসচেতনতা সৃষ্টি করতে ২৬ নভেম্বর তারিখটি সংবিধান দিবস হিসেবে উদযাপন করা হবে। সংরক্ষণ নীতির পর্যালোচনা সম্পর্কিত সব ধরনের গুজব প্রধানমন্ত্রী সুস্পষ্টভাবে নাকচ করে দেন। তিনি বলেন, ডঃ আম্বেদকর সংরক্ষণ সংক্রান্ত যে সমস্ত সুযোগ-সুবিধা দিয়ে গিয়েছেন, তা কেউ কেড়ে নিতে পারবে না। মহারাষ্ট্রের মুখ্যমন্ত্রী শ্রী দেবেন্দ্র ফড়নবিশ গ্রামাঞ্চলে পরিকাঠামো উন্নয়ন ও জলসঞ্চয়ের ব্যবস্থা আরও ত্বরান্বিত করতে যে সমস্ত উদ্যোগ গ্রহণ করছেন প্রধানমন্ত্রী তাঁর ভূয়সী প্রশংসা করেন। প্রধানমন্ত্রী মহারাষ্ট্রে দুই কেন্দ্রীয় মন্ত্রী শ্রী সুরেশ প্রভু ও শ্রী নীতিন গড়করির কাজের বিশেষ প্রশংসা করেন। তিনি দেশের অর্থ ব্যবস্থার উন্নয়নে বন্দর-কেন্দ্রিক উন্নয়নের ওপর গুরুত্ব দিয়ে বলেন, ‘;মেক ইন ইন্ডিয়া’র সাফল্য এর ওপর অনেকখানি নির্ভর করছে। এর আগে, সকালে প্রধানমন্ত্রী লোকনায়ক জয়প্রকাশ নারায়ণের জন্মবার্ষিকী উপলক্ষে দুই প্রবীন নেতা শ্রী অটল বিহারী বাজপেয়ী ও শ্রী জর্জ ফার্নান্ডেজের সঙ্গে দেখা করেন।
উৎপাদনক্ষমতা বৃদ্ধি, দক্ষতা উন্নয়ন ও পরিকাঠামো প্রযুক্তি সহ বিভিন্ন ক্ষেত্রে ভারত-ভুটান কারিগরি সহযোগিতা

ভারত ও ভুটানের মধ্যে প্রযুক্তিগত সহযোগিতা সম্পর্কিত এক চুক্তি স্বাক্ষরের প্রস্তাব অনুমোদিত হল কেন্দ্রীয় মন্ত্রিসভার বৈঠকে। চুক্তিটি স্বাক্ষরিত হলে উৎপাদনক্ষমতা তথা দক্ষতা বৃদ্ধি, প্রযুক্তিগত পদ্ধতি অনুসরণের ক্ষেত্রে সুনির্দিষ্ট মান বা মাত্রা নির্ণয় এবং পরিকাঠামো প্রযুক্তির ক্ষেত্রে দ্বিপাক্ষিক বিনিময় কর্মসূচি বিশেষভাবে উৎসাহিত হবে। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ আলোচনার পর এই চুক্তি স্বাক্ষরের প্রস্তাবটিতে সম্মতি জানানো হয়। দীর্ঘকাল ধরেই ভারত ও ভুটানের মধ্যে রয়েছে কূটনৈতিক, অর্থনৈতিক এবং সাংস্কৃতিক সম্পর্কের এক নিবিড় বন্ধন। ২০০৭ সালে নয়াদিল্লিতে স্বাক্ষরিত ভারত-ভুটান মৈত্রী চুক্তিটি এই দ্বিপাক্ষিক সম্পর্ককে আরও জোরদার করে তুলেছে। ২০১৪ সালের জুন মাসে ভারতের প্রধানমন্ত্রী শ্রী নরেন্দ্র মোদীর ভুটান সফরের ফলশ্রুতিতে দু’দেশের মধ্যে নিয়মিতভাবে উচ্চ পর্যায়ের বিনিময় কর্মসূচিগুলিও বিশেষ উৎসাহ লাভ করেছে। প্রধানমন্ত্রীর ঐ সফরকালে দুটি দেশই তাদের জাতীয় স্বার্থে এই সহযোগিতা ও সমন্বয়ের সম্পর্ককে সুদূরপ্রসারী করে তুলতে সম্মত হয়। প্রস্তাবিত চুক্তিটি স্বাক্ষরিত হলে দু’দেশের মধ্যে শিক্ষা, বিজ্ঞান ও প্রযুক্তিগত পঠনপাঠন এবং গবেষণার উপযোগী পরিবেশ গড়ে তোলার কাজ সহজতর হয়ে উঠবে। ভারত-ভুটান মৈত্রী চুক্তির ২,৭ ও ৮ ধারার আওতায় এই মউটি স্বাক্ষরিত হবে। ২০০৩-এর আগস্টে প্রতিষ্ঠিত ভারত-ভুটান ফাউন্ডেশনের মূল লক্ষ্যও ছিল তাই। প্রসঙ্গত উল্লেখ্য, ভারত ও ভুটানের মধ্যে বর্তমানে জলবিদ্যুৎ উৎপাদন সংক্রান্ত এক সহযোগিতা সম্প্রসারণ চুক্তি বহাল রয়েছে। দ্বিপাক্ষিক সহযোগিতার ক্ষেত্রে এটি হল এক অনন্য নজির। প্রস্তাবিত চুক্তিটি রূপায়িত হলে ভারতের কেন্দ্রীয় পূর্ত বিভাগ পার্বত্য এলাকায় রাস্তা নির্মাণের ক্ষেত্রে এক বিশেষ অভিজ্ঞতা সঞ্চয় করবে। দেশের জম্মু ও কাশ্মীর, হিমাচল প্রদেশ এবং উত্তরাখণ্ড সহ উত্তর-পূর্বাঞ্চলের পাহাড়ি এলাকাগুলিতে সড়ক নির্মাণের পক্ষে এই অভিজ্ঞতা নিঃসন্দেহে ফলদায়ক হয়ে উঠবে। একইসঙ্গে, ভারতীয় পূর্ত বিভাগের আশা যে ভুটানে সড়ক নির্মাণ সংক্রান্ত কয়েকটি প্রকল্প রূপায়ণের বরাতও তারা লাভ করবে।
এশীয়-আফ্রিকান পল্লী উন্নয়ন সংগঠনের সদস্য দেশগুলিরক্ষমতা ও দক্ষতা বৃদ্ধিতে ভারতের সহযোগিতা  :  চুক্তি স্বাক্ষরের প্রস্তাবে   অনুমোদন কেন্দ্রীয় মন্ত্রিসভার

পল্লী উন্নয়নের ক্ষেত্রে ক্ষমতা ও দক্ষতা বৃদ্ধিরলক্ষ্যে ভারত ও এশীয়- আফ্রিকা পল্লী উন্নয়ন সংগঠন (এ এ আর ডি ও)-এর মধ্যে একটি মউস্বাক্ষরের প্রস্তাব আজ অনুমোদিত হ’ল প্রধানমন্ত্রী শ্রী নরেন্দ্র মোদীর নেতৃত্বেঅনুষ্ঠিত কেন্দ্রীয় মন্ত্রিসভার বৈঠকে। মউটি স্বাক্ষরিত হবে ২০১৫ থেকে ২০১৭ – এইতিন বছরের জন্য। এর আওতায় এশীয়-আফ্রিকা পল্লী উন্নয়ন সংগঠনের সদস্য রাষ্ট্রগুলিরজন্য তিন বছর ধরে আয়োজিত হবে ক্ষমতা ও দক্ষতা বৃদ্ধি সংক্রান্ত কর্মসূচি। জাতীয়পল্লী উন্নয়ন ও পঞ্চায়েতি রাজ প্রতিষ্ঠান (এনআইআরডি পিআর)-এর মতো ভারতের উৎকর্ষকেন্দ্রগুলিতে আয়োজিত হবে এই কর্মসূচিগুলি। এছাড়াও, ভারতীয় কৃষি গবেষণা পরিষদ(আইসিএআর), ইন্ডিয়ান ইন্সটিটিউট অফ ম্যানেজমেন্ট (আইআইএম) সহ বড় বড়প্রতিষ্ঠানগুলির পরিচালনাধীন বিভিন্ন সংস্থায় এই কর্মসূচির আয়োজন করা হবে। প্রতিটিপ্রশিক্ষণসূচি চলবে দু থেকে তিন সপ্তাহ পর্যন্ত। স্নাতকোত্তর পর্যায়ের পল্লীউন্নয়ন ব্যবস্থাপনা সম্পর্কিত প্রশিক্ষণ সূচিটির মেয়াদ হবে এক বছর। প্রসঙ্গত উল্লেখ্য, ২০০৯ থেকে ২০১১ সাল পর্যন্তএশীয়-আফ্রিকান পল্লী উন্নয়ন সংগঠনকে ভারত প্রতি বছর ৬০০০০০ মার্কিন ডলারের মতোঅতিরিক্ত সহায়তা দিয়ে এসেছে। ঐ সংগঠনের সদস্য রাষ্ট্রগুলির ক্ষমতা ও দক্ষতা উন্নয়নকর্মসূচিতে সহযোগিতার লক্ষ্যেই ভারতের এই বিশেষ আর্থিক সহায়তা।
প্রধানমন্ত্রী মোদী ও মালদ্বীপের রাষ্ট্রপতি ভিডিও কনফারেন্সের মাধ্যমে যৌথভাবে মালদ্বীপেএকাধিক উন্নয়নমূলক প্রকল্পের সূচনা করলেন

প্রধানমন্ত্রী শ্রী নরেন্দ্র মোদী ও মালদ্বীপের রাষ্ট্রপতি ইব্রাহিম মহম্মদ সোলিহ্‌ ভিডিও কনফারেন্সের মাধ্যমে যৌথভাবে মালদ্বীপে একাধিক গুরুত্বপূর্ণ প্রকল্পের সূচনা করেছেন। এই প্রকল্পগুলির মধ্যে রয়েছে – সম্পূর্ণ দেশীয় প্রযুক্তিতে ভারতে নির্মিত অত্যাধুনিক দ্রুতগামী জলযান ‘ফাস্ট ইন্টারসেপ্টর ক্র্যাফট্‌ – কামিয়াব’ মালদ্বীপকে উপহার দেওয়া হয়েছে। মালদ্বীপে রুপে কার্ড ব্যবহারের সূচনা, এলইডি বাতি দিয়ে সড়ক আলোকিতকরণ, অত্যন্ত কার্যকর ও ফলপ্রসূ সর্বজনীন উন্নয়নমূলক কর্মসূচি তথা মৎস্য প্রক্রিয়াকরণ কেন্দ্রের সূচনা। রাষ্ট্রপতি পদে এক বছর পূর্ণ করার জন্য রাষ্ট্রপতি সোলিহ্‌-কে অভিনন্দন জানিয়ে প্রধানমন্ত্রী মোদী বলেন, ভারত – মালদ্বীপ সম্পর্কের ক্ষেত্রে বর্তমান বছরটি অত্যন্ত তাৎপর্যপূর্ণ। শ্রী মোদী আরও বলেন, ভারতের ‘প্রতিবেশী সর্বাগ্রে নীতি’ এবং মালদ্বীপের ‘ভারত প্রথম নীতি’ সমস্ত ক্ষেত্রে দ্বিপাক্ষিক সম্পর্ককে মজবুত করেছে। অত্যাধুনিক দ্রুতগামী জলযান ‘কামিয়াব’ প্রসঙ্গে প্রধানমন্ত্রী বলেন, এই জলযানটি মালদ্বীপের নৌ-নিরাপত্তা বাড়াতে সাহায্য করবে এবং নীল অর্থনীতি তথা পর্যটনের বিকাশেও গুরুত্বপূর্ণ ভূমিকা নেবে। এই দ্বীপরাষ্ট্রবাসী মানুষের জীবন-জীবিকায় আরও সহায়তা প্রদানে যে কার্যকর ও ফলপ্রসূ সর্বজনীন উন্নয়নমূলক কর্মসূচিগুলি গ্রহণ করা হয়েছে, এর ফলে দুই দেশের অংশীদারিত্ব আরও মজবুত হবে বলে প্রধানমন্ত্রী আশা প্রকাশ করেন। প্রধানমন্ত্রী মোদী মানুষের সঙ্গে মানুষের যোগাযোগকে দুই দেশের ঘনিষ্ঠ সম্পর্কের ক্ষেত্রে গুরুত্বপূর্ণ বিষয় হিসাবে উল্লেখ করে বলেন, মালদ্বীপে আগত ভারতীয় পর্যটকের সংখ্যা বেড়ে দ্বিগুণ হয়েছে। এমনকি, চলতি সপ্তাহে দিল্লি, মুম্বাই ও বেঙ্গালুরু থেকে সরাসরি তিনটি বিমান পরিষেবারও সূচনা হয়েছে। তিনি আরও বলেন, মালদ্বীপে রুপে পেমেন্ট কার্ডের মাধ্যমে আর্থিক লেনদেন শুরু হওয়ায় সেদেশ ভ্রমণে যাওয়া ভারতীয়রা লাভবান হবেন। সেদেশে একটি ক্যান্সার হাসপাতাল এবং হুলহুল মালে’তে একটি ক্রিকেট স্টেডিয়াম গড়ে তোলার কাজ চলছে বলে জানিয়ে শ্রী মোদী বলেন, এই দ্বীপ রাষ্ট্রের ৩৪টি দ্বীপে পানীয় জল ও স্বচ্ছতা সম্পর্কিত কর্মসূচি শীঘ্রই শুরু হবে। গণতন্ত্র ও উন্নয়নকে আরও নিবিড়তর করার জন্য মালদ্বীপের সঙ্গে ভারতের অংশীদারিত্ব অব্যাহত থাকবে বলে পুনরায় উল্লেখ করে প্রধানমন্ত্রী বলেন, ভারত মহাসাগরীয় অঞ্চলে শান্তি ও নিরাপত্তার ক্ষেত্রে উভয় দেশ পারস্পরিক সহযোগিতাকে আরও মজবুত করবে।
চতুর্থভারত-জার্মানি আন্তঃসরকার পরামর্শ বৈঠকে নেতৃত্ব দিলেন ভারতের প্রধানমন্ত্রী এবংজার্মানির চ্যান্সেলর

মঙ্গলবারবার্লিনে চতুর্থ ভারত-জার্মানি আন্তঃসরকারি পরামর্শ বৈঠকে নেতৃত্ব দিলেন ভারতের প্রধানমন্ত্রীশ্রী নরেন্দ্র মোদী এবং জার্মানির চ্যান্সেলর অ্যাঞ্জেলা মার্কেল। বৈঠকেরশেষে সংবাদমাধ্যমের সামনে তাঁর বক্তব্য উপস্থাপনাকালে ভারতের প্রধানমন্ত্রী ইউরোপতথা সমগ্র বিশ্বের জন্য চ্যান্সেলর মার্কেলের দৃষ্টিভঙ্গি ও চিন্তাভাবনার ভূয়সীপ্রশংসা করেন। তিনি বলেন, ভারত ও জার্মানির সম্পর্কের গতি-প্রকৃতি থেকেই অনুভব করাসম্ভব তার ফলাফলের পরিপ্রেক্ষিতটি। শ্রীমোদী বলেন, জার্মানি থেকে বিদেশি বিনিয়োগের মাত্রা ভারতে ক্রমান্বয়ে বৃদ্ধি পেয়েচলেছে। বিশেষত, ‘মেক ইন ইন্ডিয়া’ কর্মসূচিতে জার্মানির বিনিয়োগ উল্লেখ করার মতো।দক্ষ ভারত গড়ে তোলার কাজে জার্মানির অংশীদারিত্ব বিশেষভাবে গুরুত্বপূর্ণ বলে মনেকরেন ভারতের প্রধানমন্ত্রী। তিনি বলেন, উন্নয়নের নিরিখে যে মাপকাঠিটি জার্মানিঅনুসরণ করে থাকে তা বিশেষ স্বীকৃতি লাভ করেছে আন্তর্জাতিক পর্যায়ে। এই কারণেইভারতের উন্নয়ন প্রচেষ্টায় জার্মানির অংশগ্রহণ বিশেষভাবে জরুরি। এই দেশটির সহযোগিতারপ্রত্যাশা রয়েছে ক্রীড়াঙ্গনেও, বিশেষত, ফুটবল খেলায়। অনুষ্ঠিতবৈঠকে পরিবেশ সুরক্ষা এবং স্মার্ট নগরী গড়ে তোলার মতো বিষয়গুলি উঠে আসে বলে জানানভারতের প্রধানমন্ত্রী। তাঁর মতে, জার্মানির উদ্ভাবন প্রতিভা এবং ভারতীয় যুবশক্তিরকর্মোদ্যম স্টার্ট আপ গড়ে তোলার ক্ষেত্রে এক দারুণ কাজ করবে। তিনি বলেন, একগণতান্ত্রিক বিশ্ব শৃঙ্খলা গড়ে তোলা বর্তমানে একান্ত জরুরি। কারণ, আমরা এখন বাসকরছি পরস্পর সংযুক্ত এবং পরস্পর নির্ভরশীল এক বিশ্ব সংসারে। একপ্রশ্নের উত্তরে প্রধানমন্ত্রী শ্রী মোদী বলেন, ভারত ও জার্মানি একে অপরের সম্পূরক।জার্মানির ক্ষমতা ও দক্ষতা এবং ভারতের প্রয়োজন ও চাহিদার মধ্যে রয়েছে যথেষ্ট সমন্বয়ও সঙ্গতি। ইঞ্জিনিয়ারিং, পরিকাঠামো এবং দক্ষতা বিকাশের মতো ক্ষেত্রগুলিতে উৎকর্ষসাধনের লক্ষ্যে ভারতের অনুসন্ধান প্রচেষ্টার কথা তাঁর বক্তব্যে তুলে ধরেন ভারতেরপ্রধানমন্ত্রী। উদ্ভাবন ও গণতন্ত্রের মূল্যবোধকে তিনি মানবজাতির পক্ষে এক পরমআশীর্বাদ বলে বর্ণনা করেন। ভারত ও জার্মানি দুটি দেশই এই মূল্যবোধের শরিক। জলবায়ুপরিবর্তন সম্পর্কিত এক প্রশ্নের উত্তরে প্রধানমন্ত্রী প্রকৃতির লালন ও সুরক্ষায়ভারতের কালোত্তীর্ণ মূল্যবোধের কথা বিবৃত করেন। আগামী ২০২২ সালের মধ্যেপুনর্নবীকরণযোগ্য জ্বালানির উৎস থেকে ১৭৫ গিগাওয়াট বিদ্যুৎ উৎপাদনের অঙ্গীকারেরকথাও প্রসঙ্গত স্মরণ করেন তিনি। প্রকৃতির সুরক্ষার ওপর জোর দিয়ে শ্রী মোদী বলেন,ভবিষ্যৎ প্রজন্মের কল্যাণ ও মঙ্গল নিয়ে ছিনিমিনি খেলা শুধুমাত্র অনৈতিক একটি কাজইনয়, তা এক অপরাধ বিশেষও। এরআগে, আন্তঃসরকারি পরামর্শ বৈঠককালে নিয়ম-নীতি ভিত্তিক বিশ্ব শৃঙ্খলা গড়ে তোলারকাজে ইউরোপীয় ইউনিয়নের বিশেষ ভূমিকার ওপর গুরুত্ব দেন ভারতের প্রধানমন্ত্রী । সন্ত্রাসবাদ বিশ্বে যেভাবে মাথাচাড়া দিয়ে উঠছেতাতে গভীর উদ্বেগ প্রকাশ করেন শ্রী মোদী এবং চ্যান্সেলর মার্কেল। পারস্পরিকসন্ত্রাস বিরোধী উদ্যোগ ও প্রচেষ্টাকে আরও জোরদার করে তোলার সিদ্ধান্ত গ্রহণ করেনতাঁরা। বিশ্বেরআমদানি-রপ্তানিকারক সংগঠনের সদস্যপদে ভারতের অন্তর্ভুক্তির বিষয়টিকে সমর্থনজানানোর জন্য জার্মানিকে ধন্যবাদ জানান প্রধানমন্ত্রী। এদিনের বৈঠকে বিশুদ্ধ কয়লাজ্বালানি, বিদ্যুৎ, বিজ্ঞান ও প্রযুক্তি ক্ষেত্রে সহযোগিতা, সাইবার সুরক্ষা এবংঅসামরিক পরিবহণ ক্ষেত্রে নিরাপত্তা সম্পর্কিত বিষয়গুলি উঠে আসে আলোচনাকালে।আফগানিস্তান সহ অন্যান্য আন্তর্জাতিক বিষয়েও কথা হয় দুই বিশ্ব নেতার মধ্যে। এদিনদু’দেশের মধ্যে স্বাক্ষরিত হয় মোট ১২টি চুক্তি। প্রচার করা হয় দু’দেশের পক্ষ থেকেএক যৌথ বিবৃতিও যাতে চুক্তি ও মতৈক্যের বিভিন্ন বিষয়ের ওপর আলোকপাত করা হয়। / .
বিজ্ঞান ও প্রযুক্তি ক্ষেত্রে ভারত ও ইউরোপীয় ইউনিয়নের মধ্যে স্বাক্ষরিত চুক্তিটির পুনর্নবীকরণ

বিজ্ঞান ও প্রযুক্তি ক্ষেত্রে সহযোগিতা প্রসারের লক্ষ্যে ভারত ও ইউরোপীয় ইউনিয়নের মধ্যে সম্পাদিত যে চুক্তিটি আরও পাঁচ বছরের জন্য পুনর্নবীকরণ করা হয়েছে সে সম্পর্কে সম্যকভাবে অবহিত করা হয় প্রধানমন্ত্রী শ্রী নরেন্দ্র মোদীকে বুধবার অনুষ্ঠিত কেন্দ্রীয় মন্ত্রিসভার বৈঠকে। পুনরায় সম্পাদিত এই চুক্তিটি কার্যকর হয়েছে ১৭ মে, ২০১৫ থেকে। এর মেয়াদ ২০২০ সাল পর্যন্ত। চুক্তিটির আওতায় আর্থ-সামাজিক উন্নয়ন প্রচেষ্টার একটি হাতিয়ার তথা চালিকাশক্তি রূপে গবেষণা ও উন্নয়নের ওপর বিশেষ জোর দেওয়ার সিদ্ধান্ত নিয়েছে ভারত ও ইউরোপীয় ইউনিয়ন। পুনঃসম্পাদিত এই চুক্তিটির উদ্দেশ্য হল – সাধারণ স্বার্থ সংশ্লিষ্ট বিজ্ঞান ও প্রযুক্তি ক্ষেত্রে গবেষণা ও উন্নয়ন প্রচেষ্টাকে পারস্পরিক সহযোগিতা প্রসারের মধ্য দিয়ে আরও জোরদার করে তোলা। ইউরোপীয় ইউনিয়নভুক্ত বিভিন্ন সদস্য রাষ্ট্র এবং ভারতের গবেষণা প্রতিষ্ঠানগুলি এই কাজে সক্রিয়ভাবে যুক্ত থাকবে। চুক্তি রূপায়ণে বিনিয়োগের ক্ষেত্রেও অংশীদারিত্বের ভূমিকা পালন করবে ভারত ও ইউরোপীয় ইউনিয়ন। চুক্তির আওতায় সহযোগিতা প্রসারের ক্ষেত্রগুলি হল – যৌথ গবেষণা ও উন্নয়ন প্রকল্প, বিজ্ঞানী ও বিশেষজ্ঞ বিনিময় কর্মসূচি, উন্নত গবেষণা সংক্রান্ত সুযোগ-সুবিধা বিনিময়, যৌথ উদ্যোগে আলোচনাসভা, আলোচনাচক্র ও কর্মশালার আয়োজন, বিজ্ঞান, প্রযুক্তি ও উদ্ভাবন সম্পর্কিত নীতি বিনিময়, গবেষণা ও উন্নয়ন প্রকল্পগুলির কার্যসূচি স্থির করা ইত্যাদি। চুক্তি রূপায়ণের বিষয়টি সামগ্রিকভাবে পর্যালোচনা ও দেখভাল করবে ভারত সরকারের তথ্য ও প্রযুক্তি দপ্তর এবং ইউরোপীয় কমিশনের গবেষণা ও উদ্ভাবন দপ্তর। উল্লেখ্য, ভারত ও ইউরোপীয় ইউনিয়নের মধ্যে চুক্তিটি প্রথমবার স্বাক্ষরিত হয় ২০০১ সালের নভেম্বর মাসে। প্রাথমিকভাবে তার কার্যকালের মেয়াদ ছিল ২০১৫ সালের মে মাস পর্যন্ত। পরে, পুনর্নবীকরণের মাধ্যমে চুক্তিটির মেয়াদ বাড়ানো হয়েছে ২০২০ সাল পর্যন্ত।
২০১৯-এর জি-২০ শীর্ষ বৈঠকের ফাঁকে ‘রাশিয়া-ভারত-চীন’এর নেতৃবৃন্দের সাধারণ বৈঠকে প্রধানমন্ত্রীর প্রারম্ভিক মন্তব্যের তর্জমা

মহামান্য রাষ্ট্রনায়কগণ এবং আমার বন্ধু প্রেসিডেন্ট জি এবং প্রেসিডেন্ট পুতিন, আমাদের তিন দেশের মধ্যে গত বছর আর্জেন্টিনায় একটি শীর্ষ বৈঠক হয়েছিল। এই বৈঠকে বিশ্বের প্রধান ইস্যুগুলি নিয়ে মত বিনিময় করার পর আমরা ভবিষ্যতে পুনরায় মিলিত হওয়ার বিষয়ে রাজি হয়েছিলাম। আমি আজকের এই ঘরোয়া শীর্ষ বৈঠকে আপনাদের সকলকে স্বাগত জানাই। বিশ্বের প্রধান অর্থনীতি হিসাবে বিশ্বের অর্থনৈতিক, রাজনৈতিক ও নিরাপত্তা পরিস্হিতি নিয়ে আমাদের মধ্যে মত-বিনিময় বিশেষভাবে গুরুত্বপূর্ণ। আজ আমাদের ত্রিপাক্ষিক বৈঠকে বিশ্বের প্রধান প্রধান ইস্যুগুলি নিয়ে আলোচনা এবং সমন্বয়ের এক কার্যকর সুযোগ এসেছে। এ বছরের ফেব্রুয়ারি মাসে আমাদের বিদেশমন্ত্রীদের বৈঠকে বিভিন্ন বিষয়ে মত-বিনিময় হয়েছে। এরমধ্যে সমন্ত্রাসবাদ বিরোধীতা, বহুপাক্ষিকতার সংস্কার, জলবায়ু পরিবর্তন এবং নিজেদের মধ্যে সহযোগিতা বিষয়ে আলোচনা হয়। এখন আমি চীনের মহামান্য রাষ্ট্রপতি জি-কে প্রারম্ভিক মন্তব্যের জন্য অনুরোধ করতে চাই। (প্রেসিডেন্ট জি-র প্রারম্ভিক মন্তব্যের পর) ধন্যবাদ প্রেসিডেন্ট জি এখন আমি রাশিয়ার মহামান্য রাষ্ট্রপতি পুতিনকে তাঁর প্রারম্ভিক মন্তব্য করার জন্য অনুরোধ জানাই। ধন্যবাদ প্রেসিডেন্ট পুতিন /…
হিমাচল প্রদেশেরবিলাসপুরে নতুন এইম্‌স স্থাপনের প্রস্তাবে সম্মতি কেন্দ্রীয় মন্ত্রিসভার

প্রধানমন্ত্রী স্বাস্থ্য সুরক্ষা যোজনার আওতায় হিমাচল প্রদেশের বিলাসপুরেএকটি নতুন এইম্‌স স্থাপনের প্রস্তাবে আজ সম্মতি জানাল কেন্দ্রীয় মন্ত্রিসভা। প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত এক বৈঠকে ১,৩৫১ কোটি টাকার এই নির্মাণপ্রকল্পটিকে অনুমোদন দেওয়া হয়। প্রকল্পের বৈশিষ্ট্যগুলি হল : · এইম্‌স স্থাপনের কাজ সম্পূর্ণ হবে কাজ শুরু করার ৪বছরের মধ্যে। প্রাক্‌-নির্মাণ পর্যায়ের কাজকর্মের জন্য নির্দিষ্ট হয়েছে ১ বছর,নির্মাণ কাজ চলবে ২.৫ বছর ধরে এবং এটি চালু করতে সময় লাগবে আরও ৬ মাস। · এই প্রতিষ্ঠানে গড়ে তোলা হবে ৭৫০ শয্যাবিশিষ্ট একহাসপাতাল যেখানে ট্রমা সেন্টারের সুযোগ-সুবিধাও যুক্ত থাকবে। · প্রতি বছর এমবিবিএস পঠন-পাঠনের জন্য ১০০ জনছাত্রছাত্রী ভর্তির সুযোগ পেতে পারেন, এ ধরনের একটি মেডিকেল কলেজও গড়ে তোলা হবেএইম্‌স-এর মধ্যে। · এখানে থাকবে একটি নার্সিং কলেজও। প্রতি বছর এইকলেজে পড়ার সুযোগ পাবেন ৬০ জন বিএসসি (নার্সিং) পড়ুয়া। · এইম্‌স নয়াদিল্লির আদলে এই প্রতিষ্ঠানে শিক্ষক,চিকিৎসক এবং ছাত্রছাত্রীদের জন্য থাকার ব্যবস্থাও রাখা হবে। এজন্য গড়ে তোলা হবেএকটি আবাসিক কমপ্লেক্স যেখানে অন্যান্য সুযোগ-সুবিধারও ব্যবস্থা থাকবে। · ২০-টির মতো স্পেশালিটি এবং সুপার স্পেশালিটি দপ্তরখোলা হবে এই হাসপাতালে। থাকবে, ১৫-টি অপারেশন থিয়েটারও। · ৩০ শয্যাবিশিষ্ট একটি আয়ুষ চিকিৎসাকেন্দ্রেরও ব্যবস্থাথাকবে নতুন প্রতিষ্ঠানটিতে। সুপ্রাচীন চিকিৎসা ব্যবস্থার সাহায্যে রোগীদের সুস্থকরে তোলার জন্য সমস্তরকম সুযোগ-সুবিধাও যুক্ত থাকবে সেখানে। প্রসঙ্গত উল্লেখ্য, প্রধানমন্ত্রী স্বাস্থ্য সুরক্ষা যোজনার আওতায়ইতিমধ্যেই এইম্‌স স্থাপিত হয়েছে ভুবনেশ্বর, ভোপাল, রায়পুর, যোধপুর, ঋষিকেশ এবংপাটনায়। অন্যদিকে, রায়বেরিলিতে এইম্‌স নির্মাণের কাজও বর্তমানে এগিয়ে চলেছে। এছাড়াও,২০১৫ সালে অনুমোদন দেওয়া হয়েছে মহারাষ্ট্রের নাগপুর, পশ্চিমবঙ্গের কল্যাণী এবংঅন্ধ্রপ্রদেশের গুন্টুরের মঙ্গলাগিরিতে একটি করে এইম্‌স স্থাপনের। ২০১৬-তেভাতিন্ডা ও গোরখপুরে দুটি এবং অসমের কামরূপে একটি এইম্‌স স্থাপনের প্রস্তাবেসম্মতি জানিয়েছে কেন্দ্রীয় মন্ত্রিসভা। /
রাশিয়ার বিভিন্ন প্রদেশেরপ্রশাসকদের সঙ্গে আলাপচারিতা ভারতের প্রধানমন্ত্রীর

রাশিয়ারবিভিন্ন প্রদেশের ১৬ জন প্রশাসকের সঙ্গে শুক্রবার এক আলাপচারিতায় মিলিত হলেনভারতের প্রধানমন্ত্রী শ্রী নরেন্দ্র মোদী। ভারত ওরাশিয়া – এই দুটি দেশের বিভিন্ন অঞ্চল ও প্রদেশের মধ্যে পারস্পরিক সম্পর্ক যেদ্বিপাক্ষিক সম্পর্ক প্রসারের ক্ষেত্রে এক গুরুত্বপূর্ণ ভূমিকা পালন করতে পারে, সেকথার উল্লেখ করেন শ্রী নরেন্দ্র মোদী। প্রসঙ্গত, গুজরাটের মুখ্যমন্ত্রী হিসেবে২০০১-এ তাঁর রাশিয়ার আস্ত্রাখান প্রদেশ সফরেরও স্মৃতিচারণ করেন তিনি। রাশিয়ারবিভিন্ন প্রদেশ এবং ভারতের জনসাধারণের মধ্যে তথা বাণিজ্যিক পর্যায়ে সংযোগ ওযোগাযোগ প্রসারের যে বিভিন্ন সুযোগ-সুবিধা রয়েছে, সে কথা তুলে ধরেন রাশিয়ার প্রদেশেরপ্রশাসকরা।
জর্জিয়া মেলনি’র দল ইটালির সাধারণ নির্বাচনে জয়ের পথে এগিয়ে যাওয়ায় অভিনন্দন জানালেন ভারতের প্রধানমন্ত্রী

নয়াদিল্লি, ২৮ সেপ্টেম্বর, ২০২২ ইটালির সাধারণ নির্বাচনে জর্জিয়া মেলনি’র দল ফ্রাতেলি ডিল্টাইয়া জয়ের পথে এগিয়ে যাওয়ায় অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় তিনি বলেছেন: “জর্জিয়া মেলনি, আপনার দল ফ্রাতেলি ডিল্টাইয়া ইটালির সাধারণ নির্বাচনে জয়ের পথে এগিয়ে যাওয়ায় অভিনন্দন জানাই। আমাদের দ্বিপাক্ষিক সম্পর্ককে আরও সুদৃঢ় করে তোলার লক্ষ্যে আপনার সাথে একসঙ্গে কাজ করে যাওয়ার জন্য আমি আগ্রহের সঙ্গে অপেক্ষা করছি।”
জুলাই থেকে কেন্দ্রীয় সরকারি কর্মী ওপেনশনারদের জন্য আরও এক কিস্তি মহার্ঘ ভাতা / মহার্ঘ ত্রাণ সহায়তা মঞ্জুরকেন্দ্রীয় মন্ত্রিসভার বৈঠকে

প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভা আজ একবৈঠকে কেন্দ্রীয় সরকারি কর্মী ও পেনশনারদের জন্য আরও এক কিস্তি মহার্ঘ ভাতা/মহার্ঘত্রাণ সহায়তা দেওয়ার প্রস্তাব অনুমোদন করেছে। সরকারি সিদ্ধান্ত অনুযায়ী এ বছরের ১জুলাই থেকে অতিরিক্ত ২ শতাংশ হারে মহার্ঘ ভাতা ও মহার্ঘ ত্রাণ সহায়তা পাবেনযথাক্রমে ৫০ লক্ষ ৬৮ হাজার কেন্দ্রীয় সরকারি কর্মী এবং ৫৪ লক্ষ ২৪ হাজারপেনশনভোগী। এই অতিরিক্ত পরিমাণ মহার্ঘ ভাতা দিতে প্রতি বছর সরকারি কোষাগার থেকে ব্যয়হবে ৫,৬২২ কোটি ১০ লক্ষ টাকা। জুলাই, ২০১৬ থেকে ফেব্রুয়ারি, ২০১৭ – এই আট মাসেরজন্য সংশ্লিষ্ট খাতে অতিরিক্ত ব্যয়ের পরিমাণ দাঁড়াবে ৩,৭৪৮ কোটি ৬ লক্ষ টাকা। /
আইপিপিবি-র প্রকল্প বরাদ্দ সংশোধনের বিষয়টি অনুমোদন করল কেন্দ্রীয় মন্ত্রিসভা

ইন্ডিয়া পোস্ট পেমেন্ট ব্যাঙ্ক বা আইপিপিবি গড়ে তোলার ব্যাপারে প্রকল্প বরাদ্দ ৮০০ কোটি টাকা থেকে সংশোধন করে ১,৪৩৫ কোটি টাকা করার বিষয়টি আজ অনুমোদন করল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরোহিত্যে আজ (২৯ আগস্ট, ২০১৮) কেন্দ্রীয় মন্ত্রিসভার বৈঠকটি হয়। সংশোধিত হিসেবে যে অতিরিক্ত ৬৩৫ কোটি টাকা বরাদ্দ হয়েছে তার মধ্যে ৪০০ কোটি টাকা প্রযুক্তি সংক্রান্ত মূল্যের জন্য খরচ হবে এবং বাদবাকি ২৩৫ কোটি টাকা মানবসম্পদে খরচ করা হবে। প্রসঙ্গত, আইপিপিবি পরিষেবা আগামী পয়লা সেপ্টেম্বর থেকে ৬৫০টি আইপিপিবি শাখা এবং ৩২৫০টি অ্যাক্সেস পয়েন্টে পাওয়া যাবে। এ বছর ডিসেম্বর নাগাদ ১.৫৫ লক্ষ ডাকঘরেও এই পরিষেবা পাওয়া যাবে। এই পরিষেবা চালু হলে সারা দেশে কর্মসংস্থানের সুযোগ আরও বাড়বে প্রায় ৩,৫০০ দক্ষ ব্যাঙ্ক পেশাদারের জন্য। এই পরিষেবা চালু করার মূল লক্ষ্য হল সাধারণ মানুষের জন্য কম খরচায় বিশ্বাসযোগ্য ব্যাঙ্ক ব্যবস্থার সন্ধান দেওয়া। পাশাপাশি, প্রকল্পটিতে সরকারের ‘কম নগদ’ অর্থনীতির দর্শনও গুরুত্ব পাবে বহুলাংশে।
ভারত-কিরঘিজস্তান পর্যটন সহযোগিতা  :  অনুমোদনকেন্দ্রীয় মন্ত্রিসভার

ভারত ও কিরঘিজস্তানেরমধ্যে পর্যটন সহযোগিতা চুক্তির বিষয়টি আনুষ্ঠানিকভাবে ছাড়পত্র পেল বুধবার এখানেঅনুষ্ঠিত কেন্দ্রীয় মন্ত্রিসভার বৈঠকে। ভারত সরকারের পর্যটন মন্ত্রক এবং কিরঘিজস্তানেরতথ্য সংস্কৃতি ও পর্যটন মন্ত্রকের মধ্যে এই চুক্তিটি স্বাক্ষরিত হচ্ছে। দু’দেশের মধ্যেচুক্তি স্বাক্ষরের মূল উদ্দেশ্যগুলি হল পর্যটন ক্ষেত্রে দ্বিপাক্ষিক সহযোগিতারপ্রসার, পর্যটন সংক্রান্ত তথ্য ও পরিসংখ্যান বিনিময়, হোটেল কর্তৃপক্ষ ও পর্যটনসংস্থা সহ সংশ্লিষ্ট সকল পক্ষের মধ্যে পারস্পরিক সহযোগিতা বিনিময় প্রচেষ্টায়উৎসাহদান, মানবসম্পদ বিকাশের ক্ষেত্রে সহযোগিতা প্রসারের লক্ষ্যে বিনিময় কর্মসূচিরআয়োজন, পর্যটন ও আতিথেয়তা শিল্পে বিনিয়োগ, এক দেশের পর্যটন ব্যবস্থাপক, সংবাদমাধ্যম প্রতিনিধি ও বিশিষ্ট ব্যক্তিদের অন্যের দেশে সফর সূচির ব্যবস্থা, বিপণনসংক্রান্ত পর্যটন ক্ষেত্রের বিকাশ ও ব্যবস্থাপনা ইত্যাদি ক্ষেত্রে অভিজ্ঞতাবিনিময়, এক দেশের পর্যটন মেলা ও প্রদর্শনীতে অন্য দেশের অংশগ্রহণ এবং সমগ্র পর্যটনব্যবস্থাকে নিরাপদ ও সম্মানজনক করে তোলা। প্রসঙ্গতউল্লেখ্য, গত পাঁচ বছরে কিরঘিজস্তান থেকে ভারতে পর্যটন আগমনের সংখ্যাউল্লেখযোগ্যভাবে বৃদ্ধি পেয়েছে। ২০১২ সালে ১৩৪৮, ২০১৩-তে ২১০৩, ২০১৪ সালে ২৪৭৯ এবং২০১৫-তে মোট ২৭২৯ জন পর্যটক ঐ দেশ থেকে ভারত সফরে এসেছেন। বর্তমান বছরের জানুয়ারিথেকে নভেম্বর – এই এগারো মাসে কিরঘিজস্তানের ২৮৮৩ জন পর্যটক এ পর্যন্ত এদেশ সফরকরেছেন।
মেঘালয়ের প্রতিষ্ঠা দিবসে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী আজ মেঘালয়ের প্রতিষ্ঠা দিবসে রাজ্যবাসীকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “মেঘালয়ের নাগরিকরা তাঁদের দয়ালু এবং সহানুভূতিশীল স্বভাবের জন্যই পরিচিত। খেলাধূলা, সঙ্গীত, প্রকৃতির সংরক্ষণ – এসব কিছুই তাঁদের থেকে শিক্ষণীয়। আগামীদিনে মেঘালয়ের উন্নতি কামনা করি।” /…
প্রধানমন্ত্রীর সঙ্গে মালদ্বীপের সংসদ মজলিসের অধ্যক্ষ মোহামেদ নাশিদের সাক্ষাৎ

রাজ্যসভার চেয়ারম্যান এবং লোকসভার অধ্যক্ষের যৌথ আমন্ত্রণে মালদ্বীপের সংসদ ‘মজলিস’-এর অধ্যক্ষ মোহামেদ নাশিদ ভারত সফর করছেন। এই সফরের অঙ্গ হিসেবে আজ তিনি প্রধানমন্ত্রী শ্রী নরেন্দ্র মোদীর সঙ্গে নতুন দিল্লিতে সাক্ষাৎ করেন। অধ্যক্ষ নাশিদকে স্বাগত জানিয়ে প্রধানমন্ত্রী বলেন, ভারত মালদ্বীপের সৌহার্দ্যপূর্ণ সম্পর্কের অন্যতম উপাদান দুই দেশের সংসদের মধ্যে যোগাযোগ। এই সফর, উভয় দেশের মধ্যে বন্ধুত্বের সেতুবন্ধনকে আরও দৃঢ় করবে বলে প্রধানমন্ত্রী প্রত্যয় ব্যক্ত করেন। এই প্রসঙ্গে প্রধানমন্ত্রী এবছর জুন মাসে তাঁর সর্বশেষ মালে সফরের কথা উল্লেখ করেন। সেইসময় তিনি মজলিসে ভাষণ দেন। অধ্যক্ষ নাশিদের যোগ্য নেতৃত্বের ফলে মালদ্বীপের গণতন্ত্র দৃঢ় এবং মজবুত হয়েছে বলে প্রধানমন্ত্রী মন্তব্য করেন। বন্ধুভাবাপন্ন মালদ্বীপের জনগণের চাহিদা অনুযায়ী একটি স্হিতিশীল, সমৃদ্ধশালী ও শান্তিপূর্ণ মালদ্বীপ গঠনের লক্ষ্যে একযোগে কাজ করার বিষয়ে ভারতের অঙ্গীকার তিনি পূনর্ব্যক্ত করেন। অধ্যক্ষ নাশিদ প্রধানমন্ত্রীকে ধন্যবাদ জানিয়ে বলেন, গত বছর মালদ্বীপে নতুন সরকার দায়িত্ব নেওয়ার পর থেকে ভারত-মালদ্বীপের দৃঢ় সম্পর্ক গড়ে তোলার ক্ষেত্রে প্রধানমন্ত্রী নিরন্তর সমর্থন যুগিয়েছেন। মালদ্বীপবাসীর কল্যাণে বিভিন্ন উন্নয়নমূলক উদ্যোগে প্রধানমন্ত্রী যে সহযোগিতার হাত বাড়িয়ে দিয়েছেন, নাশিদ সেই বিষয়েও প্রধানমন্ত্রীকে ধন্যবাদ জানিয়েছেন। এই প্রসঙ্গে মালদ্বীপ সরকারের ‘ভারত প্রথম’ নীতির কথা তিনি উল্লেখ করেন। উভয় দেশের মধ্যে বন্ধুত্বের সম্পর্ক এবং চিরন্তন বন্ধন আরও দৃঢ় করার ক্ষেত্রে সংসদীয় প্রতিনিধিদলের এই সফর সাহায্য করবে বলে তিনি আশা ব্যক্ত করেন।